Ovo je članak o igranom filmu. Za filmski format v. 8 mm film.

**Osam milimetara** (engl. *8mm*) je američki triler film režisera Džoela Šumakera iz 1999.. U glavnim ulogama su Nikolas Kejdž, Hoakin Finiks, Džejms Gandolfini i Peter Stormare. To je dramatična priča o čoveku koji je opsednut istragom šest godina starog zločina, koja će ga na kraju dovesti do istine o njemu samom.

Radnja
------

Tom Vels (Nikolas Kejdž) je privatni detektiv koji obično radi za ljude iz visokog društva kao što su socijalisti i političari. On živi neuzbudljivim ali uglavnom srećnim životom sa suprugom Ejmi (Ketrin Kiner) i kćerkom Sindi i njegov obično bezopasan posao zahteva da prati preljubnike.

Jednog dana Toma kontaktira Danijel Longdejl (Entoni Hild), advokat bogate udovice Kriščen čiji muž je nedavno umro. Dok su pregledali sef njenog muža, ona i Longdejl su pronašli jedan film snimljen na traci od osam milimetara koji prikazuje nešto što izgleda kao brutalno ubistvo tinejdžerke od strane ogromnog čoveka sa maskom na licu. Tom veruje da je film, iako strašan, lažan, ali gospođa Kriščen želi da on to potvrdi sa sigurnošću.

Pošto je pregledao dosijea nestalih osoba, Tom otkriva da se devojka zove Meri En Mefjuz (Džejmi Pauel). On posećuje dom njene umno poremećene majke Dženet (Ejmi Morton) i pošto je pretražio kuću pronalazi skriveni dnevnik Meri En, u kojem ona objašnjava da je pobegla u Holivud da postane filmska zvezda.

Pre nego što polazi, on pita ospođu Metjuz šta bi izabrala: ako bi mogla da nastavi da misli da Meri En živi srećnim životom, ali da ne zna za sigurno ili ako bi morala da zna istinu iako bi to bila najgora moguća stvar. Gospođa Metjuz odgovara da bi morala da zna istinu.

Naoružan ovim informacijama, Tom leti u Holivud, gde uz pomoć lokalca Maksa Kalifornije (Hoakin Finiks) ulazi u ilegalni svet pornografije, pokušavajući da otkrije ko je snimio film. Upoznavanje sa odvratnim "lovcem na talente" po imenu Edi Pol (Džejms Gandolfini) odvodi Toma i Maksa do sumnjivog filmskog reditelja po imenu Dino Velvet (Peter Stormare), u čijim nasilnim pornografskim filmovima igra čovek sa maskom po imenu "Mašina" (Kris Bauer) koji je identičan čoveku na filmu iz sefa gospodina Kriščen.

U nadi da će razotkriti Velveta i Mašinu, Tom se predstavlja da je klijent koji je zainteresovan da naruči originalni film sa vezivanjem koji će režirati Velvet i u kome će glumiti Mašina. Velvet pristaje i ugovara da se on i Mašina sretnu sa Tomom u napuštenom skladištu u Njujorku. Na sastanku se Mašina međutim okreće protiv njega i razoružava Toma, onda se iznenada pojavljuje Longdejl i objašnjava da ga je gospodin Kriščen unajmio da nabavi film. Longdejl takođe otkriva da je unapred obavestio Velveta da bi Tom mogao da dođe da ga traži. Tom napokon shvata da je film bio autentičan.

Velvet i Mašina onda formiraju savez i pretuku Maksa Kaliforniju koga su oteli da bi naterali Toma da im donese film. Pošto Tom donese film, oni ga spale i ubiju Maksa. Spremaju se da i ubiju Toma kada im on kaže da je saznao od Gospođe Kriščen da je njen muž platio 1.000.000 dolara za film. Izgleda da su Velvet, Pol i Mašina dobili znatno manje novca, i po tome izgleda da je Longdejl uzeo najviše novca za sebe. Nastaje tuča i Velvet i Longdejl ginu, a dok oni ne gledaju Tom beži pošto je ranio Mašinu.

Pošto je pobegao, Tom obaveštava gospođu Kriščen preko telefona da je film bio stvaran i da je Longdejl bio umešan. On kaže da moraju otići u policiju i gospođa Kriščen se slaže da se sretnu, ali kada stiže na imanje Kriščenovih vratar mu kaže da se Gospođice Kriščen ubila pošto je čula vesti. Ostavila je jedan koverat za porodicu mrtve devojke i jedan za Toma u kome je ostatak novca i poruka koja glasi: "Pokušaj da nas zaboraviš." Pošto je film uništen i nema više svedoka, Tom odlučuje da nađe poslednju osobu uključenu u ovaj događaj - sebe, govoreći: "Nema više nikog da završi ovo osim mene."

On nalazi Pola i odvodi ga na lokaciju gde je snimljen film. Pokušava da ubije Pola ali ne može to da uradi. Onda zove gospođu Metjuz i govori joj istinu o tome šta se desilo njenoj kćerki, u isto vreme tražeći od nje dozvolu da naudi čoveku koji je zato odgovoran. Dobija ono što želi i odmah se vraća - pištoljem prebija Pola na smrt i pali njegovo telo zajedno sa pornografijom u Tomovima kolima. Onda nalazi Mašinu kod njegove kuće koristeći bolničke podatke i činjenicu da ga je Tom ranio tokom svog bekstva iz skladišta. Borba Mašine i Toma se završava tako što Mašina gine, ali pre toga je razotkriven. Ispod maske je prilično neupadljiv, debeo, ćelav čovek koji pita Toma: "Šta si očekivao? Čudovište?"

Pošto se Tom vrati svojoj porodici, dobija pismo od Gospođe Metjuz. Ona mu se zahvaljuje za novac koji joj je poslao i završava pismo rečima "Mrzela sam te što si mi rekao istinu, ali sada shvatam da smo ti i ja verovatno jedini ljudi koji za brinuli o Meri En."

**Moto:** *Ne možeš biti spreman za mesto gde će te istina odvesti.*

Izvori
------

1. 1 2  „8MM". Box Office Mojo. Pristupljeno 7. XII 2011.

Spoljašnje veze
---------------

* *Osam milimetara* na sajtu IMDb
* *Osam milimetara* na Rotten Tomatoes-u ()
* Film screenplay at MovieScriptPlace.com

| * p
* r
* u
Filmovi koje je režirao Joel Schumacher |
| --- |
| 1980-e | *The Incredible Shrinking Woman* (1981) **•**  *D.C. Cab* (1983) **•**  *St. Elmo's Fire* (1985) **•**  *The Lost Boys* (1987) **•**  *Cousins* (1989) |
| 1990-e | *Flatliners* (1990) **•**  *Dying Young* (1991) **•**  *Falling Down* (1993) **•**  *The Client* (1994) **•**  *Batman Forever* (1995) **•**  *A Time to Kill* (1996) **•**  *Batman & Robin* (1997) **•**  *8mm* (1999) **•**  *Flawless* (1999) |
| 2000-e | *Tigerland* (2000) **•**  *Bad Company* (2002) **•**  *Phone Booth* (2003) **•**  *Veronica Guerin* (2003) **•**  *The Phantom of the Opera* (2004) **•**  *The Number 23* (2007) **•**  *Blood Creek* (2009) |
| 2010-e | *Twelve* (2010) **•**  *Trespass* (2011) |